తెలంగాణలో మహిళా తహసీల్దార్ దారుణహత్య WATCH LIVE TV
ఇక్క‌డ న‌గ‌దు కొర‌త‌యితే ఆ రాష్ట్రాలేం చేస్తాయి?
ఆంధ్రప్ర‌దేశ్, తెలంగాన రాష్ట్రాల్లో న‌గ‌దు కొర‌త స‌మ‌స్య ఎంత‌గా ఉందో అంద‌రికీ తెలిసిందే. ఇందుకోసం రెండు రాష్ట్ర ముఖ్య‌మంత్రులు ఆర్థిక శాఖ‌కు, ఆర్బీఐకి లేఖ‌లు రాశారు. అయినా స‌మ‌స్య తీర‌లేదు
TNN | Updated:
Mar 29, 2018, 02:46PM IST
ఆంధ్రప్ర‌దేశ్, తెలంగాన రాష్ట్రాల్లో న‌గ‌దు కొర‌త స‌మ‌స్య ఎంత‌గా ఉందో అంద‌రికీ తెలిసిందే. ఇందుకోసం రెండు రాష్ట్ర ముఖ్య‌మంత్రులు ఆర్థిక శాఖ‌కు, ఆర్బీఐకి లేఖ‌లు రాశారు. అయినా స‌మ‌స్య తీర‌లేదు. అయితే బ్యాంక‌ర్లే ఒక ప‌రిష్కారం చూశారు. అదేంటంటే ఈ రెండు రాష్ట్రాల్లో న‌గ‌దు కొర‌త తీర్చేందుకు ప‌క్క రాష్ట్రాల నుంచి న‌గ‌దు త‌ర‌లింపు. గ‌త రెండు నెల‌ల నుంచి చాలా ఏటీంల్లో న‌గ‌దు నింపేందుకు పొరుగు రాష్ట్రాల్లోని బ్యాంకుల‌పై ఆధార‌ప‌డుతున్నారు తెలుగు రాష్ట్రాల బ్యాంక‌ర్లు. తెలంగాణ రాష్ట్రం అయితే మ‌హారాష్ట్ర, కేర‌ళ మీద‌; ఆంధ్ర‌ప్ర‌దేశ్ మాత్రం ఓడిశా, త‌మిళ‌నాడు రాష్ట్రాల మీద ఆధార‌ప‌డుతున్నాయి.
“నోట్ల మార్పిడి త‌ర్వాత ఆర్బీఐ ఒక్క‌సారిగా రూ.2వేల నోట్ల‌ను విడుద‌ల చేసింది. త‌ర్వాత 2017 సెప్టెంబ‌రు నుంచి రూ.2 వేల నోట్ల ముద్ర‌ణ‌ను ఆపేసింది. దీంతో రూ.2000 నోట్ల కొర‌త సైతం వేధిస్తోంది.
ఆర్బీఐ అనుమ‌తితో మేము మ‌హారాష్ట్ర, తిరువ‌నంత‌పురం నుంచి హైద‌రాబాద్ ప్రాంతానికి డ‌బ్బు త‌ర‌లించాం. జ‌న‌వ‌రి, ఫిబ్ర‌వ‌రి నెల‌ల్లో ఏటీఎమ్, బ్యాంకు శాఖ‌ల్లో న‌గ‌దు అవ‌స‌రాల కోసం ఈ ప‌నిచేసిన‌ప్ప‌టికీ ఆ స‌మ‌స్య త‌గ్గుముఖం ప‌ట్ట‌లేదు. మార్చిలో ఆ విధంగా చేయ‌లేదు. ఏటీఎమ్‌ల్లో దాదాపు 94% స‌మ‌యం డ‌బ్బు ఉండేలా చూస్తాం. నోట్ల మార్పిడి త‌ర్వాత ఏటీఎమ్‌ల్లో 84% స‌మ‌యం న‌గ‌దు ఉండేలా ఏర్పాట్లు చేశాం. అయితే జ‌న‌వ‌రి 2018 స‌మ‌యానికి న‌గ‌దు కొర‌త తీవ్ర‌మైంది. దాంతో 70%, ప్ర‌స్తుతం 60శాతానికి వ‌చ్చింది.” అని ఎస్బీఐ హైద‌రాబాద్ స‌ర్కిల్ ఛీప్ జ‌న‌ర‌ల్ మేనేజ‌ర్ స్వామినాథ‌న్ టైమ్స్ ఆఫ్ ఇండియాకు వెల్ల‌డించారు.